COM7 แกร่งสุดหุ้นค้าปลีก รับเต็มปรับโครงสร้างภาษี รอบเช้าบวกสวนตลาด
โบรกฯแนะ COM7 แนวโน้ม Outperform ตลาด รับผลดีช้อปลดภาษี, ปรับโครงสร้างภาษีเงินได้บุคคลธรรมดา
4 ม.ค. 2559

ผู้สื่อข่าวรายงานราคาหุ้นบริษัท คอมเซเว่น จำกัด (มหาชน) หรือ COM7 ปิดตลาดรอบเช้า (4 ม.ค.) ที่ 5.20 บาท บวก 0.05 บาท หรือ 0.97% สูงสุดที่ 5.30 บาท ต่ำสุดที่ 5.05 บาท มูลค่าซื้อขายที่ 152.67 ล้านบาท ขณะที่ดัชนีตลาดหุ้นไทยโดยรวมลบ 1.21%
 

 
บล.บัวหลวง ระบุในบทวิเคราะห์ (4 ม.ค.) เลือก COM7 เป็นหนึ่งในหุ้น Top Pick กลุ่มค้าปลีก (แนะ ROBINS COM7) ขณะที่รายงานข่าวยอด 7 วันช้อปลดภาษีเงินสะพัดกว่า 3 หมื่นล้าน ด้านเดอะมอลล์กรุ๊ประบุ สินค้าขายดีเป็นกลุ่มเครื่องใช้ไฟฟ้าชิ้นเล็ก (Gadget) และ มือถือ
ด้านบล.ทรีนีตี้ ระบุในบทวิเคราะห์ (4 ม.ค.) แนะนำ COM7 เป็นหนึ่งในหุ้นที่ได้รับประโยชน์จากการปรับโครงสร้างภาษีเงินได้บุคคลธรรมดา
ขณะที่บล.เออีซี ระบุในบทวิเคราะห์ (4 ม.ค.) เลือก COM7 เป็นหุ้น High Alpha ซึ่งมีแนวโน้ม Outperform ตลาดวันนี้